पर्यटन क्षेत्रलाई अर्थतन्त्रको दरिलो आधार क्षेत्रका रुपमा विकास गर्न राष्ट्रिय पर्यटन रणनीति कार्ययोजनालाई कार्यान्वयन गर्दै महिला तथा स्थानीय समुदायको सहभागिता बढाउँदै पर्यटन उद्योगमा स्थानीय उत्पादनको उपयोगमा जोड दिइनेछ । त्रिभुवन विमानस्थलको स्तारोन्नतिको कार्यलाई उच्च प्राथमिकताका साथ अगाडि बढाइनेछ । यसका लागि रु एक अर्ब ७८ करोड बजेट छुट्याएको छ । पोखरा क्षेत्रीय अन्तर्राष्ट्रिय विमानस्थलको मुआब्जा वितरण सम्पन्न गरी आगामी आवदेखि निर्माण सुरु गरिनेछ ।
